**Greit å vite:** 17. mai er Norges nasjonal-dag. Den kalles også grunnlovs-dagen, eller bare barnas dag. Årsaken er de lange barne-togene som er blitt en tradisjon. Dessuten er feiringen lagt opp med både leker, is og konkurranser.

| **Når jeg leser …** | **da betyr det …** |
| --- | --- |
| barne-tog, et | et tog der barn er organisert etter skole-klasser, toget går en bestemt rute 17. mai |
| demokrati, et | en styre-form der folk velger representanter som skal styre. Det skjer gjennom valg |
| feire, å | å holde fest for |
| falle i smak, å | å bli likt |
| flagg, et | et stykke tøy med farger og mønster som symboliserer et bestemt land |
| forslag, et | en mulig løsning på en oppgave eller et problem |
| gjøre stas på, å | å hedre eller gi oppmerksomhet til |
| grunn-lov, en | en lov som inneholder de grunn-leggende reglene om et lands styre-form og politiske system |
| ha mye på hjertet, å | å ha mye du ønsker å fortelle |
| is, en | en kald søtsak laget av fløte eller fruktsaft |
| korps, et | en gruppe med musikanter |
| kors, et | to striper, der den ene står lodd-rett og den andre vann-rett |
| nasjonal-dag, en | en dag der en helt spesiell begivenhet i et land feires |
| Stortinget | Norges lov-givende forsamling |
| union, en | en forening eller et forbund |
| vedta, å | å formelt beslutte en sak i felles-skap |

619 – 17. mai er barnas dag

 Klar Tale nr. 18 / 2023

17. mai feirer vi Grunnloven. En lov som sier mye om hvordan Norge skal styres. 16. mai 1814 ble den vedtatt av en gruppe utvalgte personer på Eidsvoll. Dagen etter, 17. mai, ble den signert.

Norge var i flere hundre år styrt av Danmark. Men nordmennene ville styre seg selv. Og da var Grunnloven nødvendig. Det som skjedde på Eidsvoll i 1914, var også starten på demokratiet i Norge.

Helt fram til 1905 var Norge i union med Sverige, men som et eget land. Kongen hadde vi felles.

Vi feiret ikke nasjonal-dagen med én gang etter at vi fikk en grunnlov. Kun noen små feiringer her og der. Den svenske kongen var ikke særlig begeistret for feiringen av 17. mai. I Norge var det en del motstand mot Sverige.

I 1836 feiret Stortinget en 17. mai-fest. Mindre enn ti år senere døde svenske kong Carl Johan, og da startet vi med tog og taler.

Både Henrik Wergeland og Bjørnstjerne Bjørnson regnes som viktige for den moderne 17. mai-feiringen. Begge var forfattere. Bjørnson fikk også i stand det første offisielle barne-toget i 1870.

Norges nasjonal-sang heter «Ja, vi elsker dette landet».

*Kilder: snl.no, Klar Tale*

# Spørsmål:

# 1: Hva skjedde 17. mai 1814?

# Svar:

# 2: Hvorfor kaller vi 17. mai barnas dag?

Svar:

# 3: Hvilken skole har Klar Tale besøkt i ukas avis?

# Svar:

4: Hvorfor er skolene i Norge viktige 17. mai?

# Svar:

# 5: Hva het svenske-kongen som var skeptisk til 17. mai? Svar:

#

# 6: Hvilket land var Norge styrt under fram til 1814?

# Svar:

#

# 7: Hvilke tre farger har det norske flagget?Svar:

8: Hvilke to forfattere er viktige for feiringen av nasjonal-dagen?

Svar:

**Oppgave: Sett ordene på rett sted i teksten**

flagg

likt

forslag

og

kors

union

falt i smak

løve

i

på

 Norges flagg

Norge har et \_ \_ \_ \_ \_. Det er i fargene hvit, rød og blå. Flagget er over 200 år gammelt. Det første, norske flagget hadde \_ \_ \_ \_ på. Løven var i den ene ruta

\_ \_ flagget.

Men så endte Norge i \_ \_ \_ \_ \_ med Sverige. Flagget ble en blanding av det norske \_ \_ det svenske. Vi hadde én, felles konge. Han var svensk.

Mange i Norge kunne tenke seg at Norge hadde sitt eget flagg. Og mange tegnet sine \_ \_ \_ \_ \_ \_ \_ og sendte dem til nasjonal-forsamlingen Stortinget.

På Stortinget ble de ikke enige om forslagene. Flagget måtte ha et \_ \_ \_ \_, mente noen. Andre ville ha med løven. Flere ville ha med fargene rød og hvit. Men kun disse fargene ville bli \_ \_ \_ \_ det danske flagget.

En mann ved navn Fredrik Meltzer hadde en løsning. Han tegnet et rødt flagg med et blått og et hvitt kors. Det \_ \_ \_ \_ \_ \_ \_ \_ \_ hos Norges mektige forsamling.

Vi kaller fargene \_ det norske flagget «frihetens farger».

*Kilde: Stortinget*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.